Un șofer din Timișoara a filmat doi tineri care par să se afle sub influența noului drog „Zombie”. Imaginile surprinse joi dimineața arată comportamentul bizar al tinerilor, care abia se mai țin pe picioare.

Interpelați de șofer, tinerii nu par să conștientizeze că cineva vorbește cu ei.

Potrivit Tion.ro, situaţia celor doi tineri nu este singulară, întrucât mai mulţi tineri din Timişoara au avut nevoie de îngrijiri medicale după ce au consumat substanţe cu efect asemănător.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Reprezentanții IPJ Timiș au comunicat că până la momentul respectiv astfel de cazuri nu au fost semnalate în județ, dar îi roagă pe toți cei care observă astfel de comportamente să sune la 112 pentru a le semnala.

Drogurile „Zombie” pot avea efecte cutremurătoare asupra sănătății fizice și psihice asupra celor care le consumă. Efectele secundare pot fi de-a dreptul înfricoșătoare, ajungând chiar până la convulsii sau comă, explică Tudor Ciuhodaru, medic primar în Medicina de Urgență.

„Povestea nu e chiar nouă. Vorbim de droguri de sinteză, de design, de așa-zisele etnobotanice sau săruri de baie care pot avea efecte importante asupra sănătății. Aici vorbim de realizare de depersonalizare. Efectele neuropsihice și motorii sunt pe primul plan.

Pe de altă parte, vorbim despre efectele cardiovasculare cu tulburări paroxistice de ritm: creșterea tensiunii arteriale.

Pe partea de afectare respiratorie hepatică, renală sunt unele dintre acestea care consumate pe cale inhalatorie injectabilă sau injerabilă produc numeroase efecte secundare. Se poate ajunge în comă cu sindrom convulsivant ce necesită măsuri de terapie intensivă, resuscitare polemică.

E foarte dificil de tratat un astfel de pacient pentru că de cele mai multe ori examenele toxicologice uzuale pe care le avem la UPU nu degerează aceste substanțe, de aceea se cheamă droguri de sinteză. E o modificare chimică făcută.”, a declarat acesta la Digi24.